**Adatkezelési tájékoztató**

**a Pesti Vigadó Nonprofit Korlátolt Felelősségű Társaság**

**„*Pályázat felső- és közoktatásban tanuló***

***grafikus hallgatóknak és grafikus tanulóknak***

***Arculati elemek tervezése a Pesti Vigadó Nonprofit Kft. gyermekkiadványához*”**

**c. pályázata vonatkozásában megvalósuló személyes adatkezelésekről**

# A tájékoztató célja

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: GDPR), továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) alapján

a **Pesti Vigadó Nonprofit Korlátolt Felelősségű Társaság „*Pályázat felső- és közoktatásban tanuló grafikus hallgatóknak és grafikus tanulóknak – Arculati elemek tervezése a Pesti Vigadó Nonprofit Kft. gyermekkiadványához*”c. pályázatával (a továbbiakban: Pályázat) összefüggésben megvalósuló személyes adatkezelések vonatkozásában** az alábbi tájékoztatót teszi közzé.

1. **Az adatkezelő személye és az adatkezelés helye**

|  |
| --- |
| **Az adatkezelő** |
| neve: | Pesti Vigadó Nonprofit Kft. (a továbbiakban: Társaság) |
| címe: | 1051 Budapest, Vigadó tér 2. |
| adószáma: | 24955461-2-41 |
| e-mail címe: | kozonsegszolgalat@vigado.hu |
| képviselője: | Dr. Molnárné Szunyi Barbara ügyvezető |

Felhívjuk a figyelmet, hogy a Társaság a fenti e-mail címén kizárólag általános jellegű kérdésekkel, észrevételekkel összefüggő tájékoztatást nyújt.

A Pályázattal összefüggő kérdéseket, észrevételeket a galeria@vigado.hu e-mail címen tehetik meg a pályázók.

1. **Az adatvédelmi tisztviselő elérhetőségei**

|  |
| --- |
| **Az adatvédelmi tisztviselő** |
| neve: | SBGK Ügyvédi Iroda (dr. Osztopáni Krisztián alkalmazott ügyvéd) |
| címe: | 1062 Budapest, Andrássy út 113. |
| elérhetősége: | adatvedelem@vigado.hu |

Az adatvédelmi tisztviselő bármely adatkezeléssel összefüggő kérdés, észrevétel kapcsán segítséget nyújt a fent megadott elérhetőségen.

1. **Az adatkezelő által igénybe vett adatfeldolgozók**

A Társaság a személyes adatok kezelése során kizárólag technikai feladatok ellátására az alábbi adatfeldolgozókat veszi igénybe.

|  |
| --- |
| **IT szolgáltatások, elektronikus levelezőrendszer üzemeltetése végett igénybe vett adatfeldolgozó** |
| neve: | BPC Rendszerház Korlátolt Felelősségű Társaság |
| székhelye:  | 2636 Tésa, Petőfi utca 16. |
| cégjegyzékszáma:  | 13 09 196825 |
| képviseli:  | Angyal Norbert ügyvezető |
| **A Társaság Facebook, Instagram oldalainak üzemeltetése, a design kialakítása érdekében igénybe vett adatfeldolgozó** |
| neve: | ODITECH-STÚDIÓ Számítástechnikai Szolgáltató és Kereskedelmi Korlátolt Felelősségű Társaság |
| székhelye: | 1126 Budapest, Tartsay Vilmos utca 12. |
| cégjegyzékszáma: | 01 09 700896 |
| képviseli: | Vesmás Bence ügyvezető |
| **A Társaság vigado.hu weboldalának üzemeltetése érdekében igénybe vett adatfeldolgozó** |
| neve: | WEBTOWN-INFORMATIKA Számítástechnikai Korlátolt Felelősségű Társaság |
| székhelye: | 1117 Budapest, Hauszmann Alajos utca 3. B. ép. |
| cégjegyzékszáma: | 01 09 865886 |
| képviseli: | Kalmár Péter ügyvezető |

1. **Az adatkezelés helye:** a Társaság munkavállalóinak munkavégzési helye. A Pályázattal összefüggésben kezelt személyes adataihoz munkatársaink kizárólag a pályázattal összefüggő feladataik ellátásához, illetve az érintett esetleges kérdéseinek megválaszolásához, tájékoztatásához szükséges mértékben férnek hozzá.
2. **Az adatkezelés körülményei**

A Pályázaton való részvétellel összefüggésben a pályázónak, mint érintettnek, továbbá kiskorú pályázó esetében a törvényes képviselőjének, mint érintettnek is a személyes adatai kezelésére kerül sor, az alábbiak szerint.

* 1. **Az adatkezelés célja:** a Pályázat lebonyolítása, a Pályázat keretében benyújtott pályaművek értékelése, elbírálása, a Pályázattal összefüggő érintetti megkeresések kezelése, a Pályázat eredményéről az érintettek értesítése.
	2. **A kezelt adatok köre:**
	+ a pályázó, mint érintett neve, életkora, e-mail címe, telefonszáma, középiskolájának vagy felsőoktatási intézménynek megnevezése, címe, az általa folytatott képzés, illetve szak megnevezése, valamint
	+ kiskorú pályázó esetén törvényes képviselőjének, mint érintettnek a neve, e-mail címe, telefonszáma, aláírása,
	+ egyéb, a pályázati eljárás során (különösen a pályázati anyag részeként, megkeresés formájában vagy az interjú keretében) az érintett által esetlegesen megadott személyes adat.

Felhívjuk figyelmét, hogy a Társaságunk semmilyen formában nem vállal felelősséget a hibásan, hamisan megadott adatokból származó tévedésekért, károkért, az ebből eredő mindennemű felelősség a Pályázót terheli. Hibás vagy hamis adatokkal megadott pályázati jelentkezéseket Társaságunk köteles a tudomására jutását követően haladéktalanul törölni.

* 1. **Az adatkezelés jogalapja:** a GDPR 6. cikk (1) bekezdés a) pontja szerinti hozzájárulás, mely hozzájárulást az érintett a pályázat benyújtásával, mint ráutaló magatartással ad meg.

Amennyiben a pályázó kiskorú, úgy hozzájárulását törvényes képviselőjének írásbeli nyilatkozata – mely nyilatkozathoz kapcsolódó minta a pályázati felhívás részeként közzétételre került – útján adja meg.

Az adatkezeléshez adott hozzájárulást az érintett bármikor, indokolás nélkül visszavonhatja a galeria@vigado.hu vagy adatvedelem@vigado.hu email címekre megküldött nyilatkozata, illetve kiskorú érintett esetén törvényes képviselőjének írásbeli nyilatkozata útján.

Felhívjuk a figyelmét arra, hogy a hozzájárulás visszavonása egyben az érintett pályázatának visszavonását is jelenti, a Társaság a Pályázat során benyújtott pályázati mű értékelésére, elbírálására a továbbiakban nem lesz jogosult. Ennek oka, hogy a Társaság az érintett hozzájárulásának visszavonása esetén az érintett valamennyi kezelt személyes adatát törölni köteles, amely adattörlés a pályázati mű elbírálását lehetetlenné teszi.

A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

* 1. **Az adattárolás ideje:** a Pályázat lebonyolításának ideje, az alábbiak kivételével:
* amennyiben az érintett az adatkezeléshez adott hozzájárulását visszavonja, úgy az adatkezelés a hozzájárulás visszavonásáig tart;
* amennyiben az érintett a Társasághoz személyes adatai törlésére irányuló kérelmet nyújt be, úgy annak kivizsgálását követően – amennyiben kérése megalapozott - személyes adatai azonnal törlése kerülnek a rendszerből;
* esetleges jog- vagy igényérvényesítés, bíróság, ügyészség, nyomozó hatóság, szabálysértési hatóság, közigazgatási hatóság, a Nemzeti Adatvédelmi és Információszabadság Hatóság, illetve jogszabály felhatalmazása alapján más szervek eljárása esetén annak jogerős lezárultáig kerül sor az adatok kezelésére,
	1. **Az adattárolás módja:** személyes adatait a Társaság elektronikusan és papír alapon tárolja.
	2. **Adattovábbítás:** az érintettek személyes adatait a Társaság főszabály szerint nem továbbítja. Kivételt képez ez alól az esetleges jog- vagy igényérvényesítés, bíróság, ügyészség, nyomozó hatóság, szabálysértési hatóság, közigazgatási hatóság, a Nemzeti Adatvédelmi és Információszabadság Hatóság, illetve jogszabály felhatalmazása alapján más szervek eljárása.
	3. **Automatizált döntéshozatal, profilalkotás:** nem történik.
1. **Az adatkezeléssel kapcsolatos jogok**

Az adatkezeléssel összefüggésben a Társaság képviselőjén keresztül bármikor:

* tájékoztatást kérhet az adatkezelésre vonatkozóan és hozzáférést kérhet a rá vonatkozóan kezelt adatokhoz,
* pontatlan adatok esetén helyesbítést vagy a hiányos adatok kiegészítését kérheti,
* a hozzájárulása alapján kezelt adatok törlését kérheti,
* adatai kezelése ellen tiltakozhat,
* kérheti az adatkezelés korlátozását.

Tájékoztatás kérése alapján – amennyiben az nem esik törvényben meghatározott érdekből korlátozás alá – megismerheti, hogy személyes adatainak kezelése folyamatban van-e a Társaságnál, és jogosult arra, hogy a rá vonatkozóan kezelt adatok kapcsán tájékoztatást kapjon arról, hogy

* milyen célból kezeli,
* mi jogosítja fel az adatok kezelésére (jogalapjáról),
* mikortól és meddig kezeli az adataikat (időtartamáról),
* milyen adatokat kezel, és azok másolatát az érintett rendelkezésére bocsátja,
* a személyes adatok címzettjeiről, illetve a címzettek kategóriáiról,
* harmadik országba vagy nemzetközi szervezet részére történő továbbításról,
* amennyiben azokat nem az érintettől gyűjtötte, akkor az adatok forrásáról,
* az automatizált döntéshozatal jellemzőiről, ha ilyet alkalmaz az adatkezelő,
* az adatkezeléssel kapcsolatos érintetti jogairól,
* jogorvoslati lehetőségeiről.

A tájékoztatás iránti és hozzáférésre irányuló kérelmekre a Társaság legkésőbb 25 napon belül válaszol. Az érintett vonatkozásában a róla kezelt személyes adatokról kért további másolatokért a Társaság az adminisztratív költségeken alapuló, észszerű mértékű díjat számíthat fel.

Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását. A Társaság csak így tudja megítélni azt, hogy az új adat valós-e, és ha igen, akkor módosíthatja-e a régit.

Amennyiben nem egyértelmű, hogy a kezelt adat helyes-e vagy pontos-e, akkor a Társaság az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az adatkezelő a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről a Társaság az érintettet értesíti.

Az adat törlésének, zárolásának kérése esetén az érintett kérheti adatainak törlését, ami azt jelenti, hogy a Társaság köteles arra, hogy az érintettre vonatkozó adatokat indokolatlan késedelem nélkül törölje, ha:

* a személyes adatokat jogellenesen kezelték
* a személyes adatokra már nincs szükség abból a célból, amiért kezelték,
* ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,
* a Társaság számára az adatok törlését előíró jogszabály ilyen kötelezettséget állapít meg, és annak még nem tett eleget.

Kérheti az adatkezelés korlátozását, amelynek az adatkezelő akkor tesz eleget, ha az alábbiak valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy is a rá vonatkozó adatkezelés ellen.

Ha az adat korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. A Társaság az adatkezelés korlátozásának feloldásáról előzetesen tájékoztatja az érintettet.

Amennyiben az érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy Társaság a személyes adatait kezeli, akkor javasoljuk, hogy először a Társaságot keresse meg panaszával. A panasza minden esetben kivizsgálásra kerül.

Társaságunk adatvédelmi szabályzata az alábbi linkre kattintva érhető el: <http://vigado.hu/adatvedelem> vagy a Társaság székhelyén érhető el.

Ha a panasza ellenére továbbra is sérelmezi azt, ahogy a Társaság kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: www.naih.hu).

Lehetősége van adatinak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

1. **Jogszabályi hivatkozások**
* Az Európai Parlament és Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (GDPR)
* az információs önrendelkezési jogról és az információszabadságról szóló 2011. évi CXII. törvény.
1. **Záró rendelkezések**

Jelen tájékoztató 2019. október 31. napján lép hatályba és visszavonásig hatályos.

**A jelen adatvédelmi tájékoztató alkalmazását elrendelem.**

**dr. Molnárné Szunyi Barbara s.k.**

ügyvezető